OpenLLM-France/wikimedia huggingface dataset:
# Resolució 1522 del Consell de Seguretat de les Nacions Unides

La Resolució 1522 del Consell de Seguretat de les Nacions Unides fou adoptada per unanimitat el 15 de gener de 2004. Després de recordar totes les resolucions anteriors sobre la situació a la República Democràtica del Congo, el Consell va acollir amb satisfacció els esforços per establir la primera brigada integrada i unificada a Kisangani com a pas cap a la formació d'un exèrcit nacional.
El Consell de Seguretat va ser encoratjat per l'avanç del procés de pau congolès al país i va considerar que era essencial per l'èxit del procés de transició una reforma del sector de la seguretat, la reestructuració i la integració de les forces armades, i l'establiment d'una policia nacional a la República Democràtica del Congo. Va reafirmar la responsabilitat del Govern d'Unitat Nacional i Transició i va acollir amb beneplàcit l'establiment d'un alt comandament.
La resolució va donar la benvinguda als passos per establir una brigada integrada i unificada a Kisangani com a part d'una formació global d'un exèrcit nacional congolès. Des que el govern era vigent, les demandes de desmilitarització a Kisangani contingudes a la Resolució 1304 (2000) no s'aplicarien a forces reestructurades i integrades. Es va instar el Govern a prendre les mesures apropiades per a la reestructuració i la integració de les forces armades del país i es va demanar a la comunitat internacional que ajudés a aquest respecte.

## Referències

* ↑ «Security Council welcomes step towards formation of national army in Kisangani, Democratic Republic of the Congo». United Nations, 15-01-2004.
* ↑ Grant, Cedric H. Governance, conflict analysis and conflict resolution. Ian Randle Publishers, 2007, p. 292. ISBN 978-976-637-259-0.
* ↑ «Security Council gives nod to unified Kisangani brigade in DR Congo». United Nations News Centre, 15-01-2004.
* ↑ United Nations. Yearbook of the United Nations 2004. United Nations Publications, 2006, p. 119. ISBN 978-92-1-100966-8.

## Vegeu també

* Llista de resolucions del Consell de Seguretat de les Nacions Unides 1501 a la 1600 (2003 - 2005)
* Segona Guerra del Congo

## Enllaços externs

* PDF Text de la Resolució a UN.org
# Hervé Duclos-Lassalle

Hervé Duclos-Lassalle (Pau, 24 de desembre de 1979) va ser un ciclista francès, que fou professional des del 2005 fins al 2009.
És fill del també ciclista Gilbert Duclos-Lassalle.

## Palmarès

* 2003
** 1r al Tour de Loir i Cher
* 2004
** Vencedor d'una etapa a la Volta a Navarra
* 2008
** 1r al Gran Premi d'Obertura La Marseillaise

### Resultats a la Volta a Espanya

* 2005. 118è de la classificació general
* 2006. Abandona (11a etapa)

### Resultats al Giro d'Itàlia

* 2007. 103è de la classificació general

### Resultats al Tour de França

* 2008. Abandona (1a etapa)

## Enllaços externs

* Fitxa a sitiodeciclismo.net'
* Fitxa a cyclebase.nl'
* Fitxa a museociclismo.it'
* Fitxa a procyclingstats.com'
# Hyla chinensis

Hyla chinensis és una espècie de granota que es troba a Taiwan i a la República Popular de la Xina.
Està amenaçada d'extinció per la pèrdua del seu hàbitat natural.

## Referències

* Kuangyang, L., Wenhao, C., Zhigang, Y., Baorong, G. & Huiqing, G. 2004. Hyla chinensis. Llista Vermella d'Espècies Amenaçades de la UICN 2006. Consulta: 7 de gener de 2008.
# Hyla chrysoscelis

Hyla chrysoscelis és una espècie de granota que es troba als Estats Units.

## Referències

* Hammerson (2004). Hyla chrysoscelis. Llista Vermella de la UICN, Unió Internacional per a la Conservació de la Natura, 2006. Consultat el 7 gener 2008 (en anglès).
# Hyla arboricola

Hyla arboricola és una espècie de granota de la família dels hílids. És endèmica de Mèxic. Els seus hàbitats naturals inclouen montans secs i aiguamolls intermitents d'aigua dolça. Està amenaçada d'extinció per la destrucció del seu hàbitat natural.
# Els Toquiòtes Primer

Tomin First no Kai (都民ファーストの会, lit: Partit Primer els ciutadans de Tòquio) és un partit polític japonés d'àmbit regional amb seu a la prefectura de Tòquio.

## Història

El partit va ser fundat per l'actual governadora de Tòquio, na Yuriko Koike, després de rebutjar anar amb el Partit Liberal Democràtic del Japó a les eleccions prefecturals d'aquell mateix any que se celebrarien en juliol.
Després d'aquelles eleccions on la formació va guanyar en vots i escons, el partit va establir un acord de col·laboració amb el Kōmeitō per tal d'assegurar una majoria estable a l'Assemblea Metropolitana de Tòquio.
La victòria del partit de na Koike va suposar una forta davallada per al Partit Liberal Democràtic del Japó, que fins llavors era un partit dominant a Tòquio i després de les eleccions va quedar en tercer lloc, obtenint els pitjors resultats de la seua història a la ciutat.

## Llista de presidents

| No. | Nom | Temps de mandat | Temps de mandat | Imatge |
| No. | Nom | Inici de mandat | Fi de mandat | Imatge |
| 1 | Kazusa Noda 野田 数 Noda Kazusa | 23 de gener de 2017 | 1 de juny de 2017 | |
| 2 | Yuriko Koike 小池 百合子 Koike Yuriko | 1 de juny de 2017 | 3 de juliol de 2017 | |
| 3 | Kazusa Noda 野田 数 Noda Kazusa | 3 de juliol de 2017 | 10 de setembre de 2017 | |
| 4 | Chiharu Araki 荒木 千陽 Araki Chiharu | 10 de setembre de 2017 | En el càrrec | |

## Resultats electorals
### Eleccions a l'Assemblea Metropolitana de Tòquio

| Any eleccions | Vots | % vots (posició) | Diputats | +/- | Candidat |
| 2017 | 1.884.029 | 33,68% (1) | 49 / 127 | Nou | Yuriko Koike |
| 2021 | 1.034.778 | 22,28% (2) | 31 / 127 | 14 | Chiharu Araki |

## Referències

* ↑ «Tokyo Governor Yuriko Koike quits LDP to lead own party to polls» (en anglès). The Straits Times, 02-06-2017.
* ↑ «Koike camp gets majority» (en anglès). The Japan News [Consulta: 3 agost 2018]. Arxivat 2017-07-05 a Wayback Machine. «Còpia arxivada». Arxivat de l'original el 2017-07-05. [Consulta: 3 agost 2018].
* ↑ «A local election in Tokyo may have just changed Japanese politics» (en anglès). Los Angeles Times, 02-07-2017.
# Elitni (Rostov)

* Per a altres significats, vegeu «Elitni».
Elitni (en rus: Элитный) és un poble (un possiólok) de l'óblast de Rostov, a Rússia, que en el cens del 2010 tenia 312 habitants, pertany al districte d'Aksai.

## Referències

* ↑ Паспорт муниципального образования «Мишкинское сельское поселение» Аксайского муниципального района
# Elitni (Krasnodar)

* Per a altres significats, vegeu «Elitni».
Elitni - Элитный (rus) és un possiólok del krai de Krasnodar, a Rússia. Es troba al delta del riu Kuban. És a 7 km al sud-oest de Poltàvskaia i a 77 km al nord-oest de Krasnodar.
Pertany al khútor de Protitxka.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* El municipi a la pàgina web del raion (rus)
* Mapa topogràfic soviètic a maps.vlasenko.net
# Hœrdt

Hœrdt (en alsacià Herdt) és un municipi francès, situat a la regió del Gran Est, al departament del Baix Rin. L'any 1999 tenia 4.123 habitants.
Forma part del cantó de Brumath, del districte de Haguenau-Wissembourg i de la Comunitat de comunes de la Basse-Zorn.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 3.560 | 3.819 | 3.792 | 3.699 | 3.836 | 4.123 |

## Administració

Llista d'alcaldes :
| Període | Identitat | Partit |
| 2001-2008 | Alfred Maechling | |
| 2008- | Denis Riedinger | |
# Villette (Meurthe i Mosel·la)

Villette és un municipi francès situat al departament de Meurthe i Mosel·la i a la regió del Gran Est. L'any 2007 tenia 204 habitants.

## Demografia
### Població

El 2007 la població de fet de Villette era de 204 persones. Hi havia 72 famílies, de les quals 20 eren unipersonals (8 homes vivint sols i 12 dones vivint soles), 12 parelles sense fills, 24 parelles amb fills i 16 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 87 habitatges, 85 eren l'habitatge principal de la família, 1 era una segona residència i 1 estava desocupat. 85 eren cases i 1 era un apartament. Dels 85 habitatges principals, 75 estaven ocupats pels seus propietaris, 7 estaven llogats i ocupats pels llogaters i 3 estaven cedits a títol gratuït; 1 tenia una cambra, 5 en tenien dues, 13 en tenien tres, 15 en tenien quatre i 51 en tenien cinc o més. 71 habitatges disposaven pel capbaix d'una plaça de pàrquing. A 36 habitatges hi havia un automòbil i a 41 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Villette el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 8 | 70 a 74 | 4 |
| 4 | 65 a 69 | 8 |
| 0 | 60 a 64 | 0 |
| 4 | 55 a 59 | 8 |
| 4 | 50 a 54 | 4 |
| 8 | 45 a 49 | 12 |
| 8 | 40 a 44 | 4 |
| 16 | 35 a 39 | 12 |
| 20 | 30 a 34 | 12 |
| 4 | 25 a 29 | 12 |
| 16 | 20 a 24 | 0 |
| 0 | 15 a 19 | 8 |
| 8 | 10 a 14 | 8 |
| 0 | 5 a 9 | 16 |
| 8 | 0 a 4 | 12 |

## Economia

El 2007 la població en edat de treballar era de 146 persones, 105 eren actives i 41 eren inactives. De les 105 persones actives 94 estaven ocupades (56 homes i 38 dones) i 11 estaven aturades (5 homes i 6 dones). De les 41 persones inactives 14 estaven jubilades, 12 estaven estudiant i 15 estaven classificades com a «altres inactius».

### Ingressos

El 2009 a Villette hi havia 78 unitats fiscals que integraven 199,5 persones, la mediana anual d'ingressos fiscals per persona era de 18.068 €.

### Activitats econòmiques

L'únic establiment que hi havia el 2007 era d'una empresa classificada com a «altres activitats de serveis».

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Villette a l'INSEE.
* Évolution et structure de la population Fitxa amb el detall de dades de Villette a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Hemoglobinopatia

Les hemoglobinopaties són un tipus d'alteració genètica que donen lloc a anomalies en l'estructura d'una de les cadenes de globina de la molècula d'hemoglobina. Les hemoglobinopaties són malalties hereditàries monogèniques (afectació en un sol gen). En la majoria dels casos, s'hereten com a trets autosòmics codominants.
Les hemoglobinopaties comunes inclouen la malaltia de cèl·lules falciformes. S'estima que el 7% de la població mundial (420 milions) n'és portadora, amb un 60% del total i amb un 70% patologia a l'Àfrica. Les hemoglobinopaties són més comunes en les poblacions ètniques d'Àfrica, la conca del Mediterrani i el Sud-est Asiàtic.
Una hemoglobinopatia implica una anormalitat estructural en les mateixa globina. Les talassèmies, en canvi, es produeixen habitualment per una baixa producció de globina normal, sovint a través de mutacions en els gens reguladors. Les dues alteracions poden superposar-se, ja que algunes alteracions que afecten en les proteïnes hemoglobina (hemoglobinopaties) també influeixen en la seva producció (talassèmia). Per tant, algunes hemoglobinopaties són també talassèmies, però la majoria no són hemoglobinopaties.
Tant la presència d'una hemoglobinopatia com d'una talassèmia, o ambdues, pot causar anèmia.

## Referències

* ↑ Weatherall DJ, Clegg JB. Inherited haemoglobin disorders: an increasing global health problem. Bull World Health Organ. 2001;79(8):704-712.
* ↑ [http://web2.airmail.net/uthman/hemoglobinopathy/hemoglobinopathy.html Arxivat 2007-12-15 a Wayback Machine. Hemoglobinopathies and Thalassemias
# Viñals

* No s'ha de confondre amb Vinyals.
«Viñals» té aquests significats:
* Can Viñals, habitatge al municipi de Cardedeu (Vallès Oriental)
* Biografies:
** Frederic Viñals (?, dècada de 1910? – ?), pilot de motociclisme català, tres vegades campió d'Espanya de velocitat
** Frederic Viñals i Iscla, pintor autodidacte
** José Viñals Correas (Corralito, Argentina, 1930 - Màlaga, Espanya, 2009),
** José Viñals Iñiguez
** Melcior Viñals (Barcelona, 1878-1938), arquitecte modernista
** Octavio César Viñals González (Castelló de la Plana, 1970), futbolista castellonenc
** Ramon Viñals i Soler (Barcelona, 1934), empresari i polític
** Rosa Viñals i Lladós (Abella de la Conca, 1883 - Barcelona, 1945), cirurgiana i llevadora que s'ha relacionat amb el feminisme
# Vies (pel·lícula)

Vies és un documental francès dirigit per Alain Cavalier, estrenat el 2000.

## Argument

Alain Cavalier filma quatre amics: Yves Pouliquen, un cirurgià especialista en oftalmologia que fa la seva darrera operació a l'Hôtel Dieu; Jean-Louis Faure, escultor que prepara una exposició d'obres insòlites; Michel Labelle, carnisser que divideix la seva vida professional entre escorxadors i mercats; Françoise Widhoff, assistent d'Orson Welles durant dos anys.

## Repartiment

* Alain Cavalier : ell mateix (veu)
* Jean-Louis Faure : ell mateix
* Michel Labelle : ell mateix
* Yves Pouliquen : ell mateix
* Françoise Widhoff : ella mateixa (veu)

## Referències

* ↑ Vies a l'Irish Film Institute
* ↑ Vies. Alain Cavalier a docsurgrandecran.fr
# Eleó

Eleón (en grec, Ελεών) és el nom d'una antiga ciutat grega de Beòcia, que va ser esmentada per Homer al Catàleg de les naus de la Ilíada, en el qual la primera posició correspon al contingent beoci, del que en formaven part els guerrers d'Eleó.
Segons Estrabó, es tractava d'un lloc que formava part de la tetrakomía del territori de Tanagra, juntament amb Harma, Micalessos i Fares. El geògraf afegeix que el significat del seu nom està relacionat amb la seva ubicació prop de pantans.
Des de l'Antiguitat existies diverses hipòtesis sobre si una altra ciutat citada per Homer com Eleó en el cant X era la mateixa ciutat que aquesta Eleó o una altra diferent que estaria situada a Tessàlia. Crates situava aquesta Eleó prop del mont Parnàs, però Demetri d'Escepsis deia que no podia trobar-se cap població amb aquest nom en el Parnàs. Estrabó diu que alguns creien que es tractava de la mateixa que Eleó de Beòcia, però ell era de l'opinió que no podia tractar-se d'aquesta ciutat.
Se sol identificar amb un jaciment micènic situat al costat d'on se situa actualment un petit poble del mateix nom: Eleó o Eleona, si bé hi ha dubtes que Eleó hagi estat plenament identificada.
En una de les tauletes micèniques amb inscripcions en lineal B que es van trobar a Tebes el 1995, figura escrit el lloc de Eleón.

## Notes

* ↑ «Penèleos i Leit i també Arcesilau, Protoènor i Cloni dirigien els beocis, que habitaven Híria, la rocosa Àulida [...] Tèspia, Grea i la vasta Micalessos; [...] i els pobladors d'Eleó ...». Ilíada, II, 495-500. Traducció de Montserrat Ros, pàg. 73

## Referències

* ↑ Estrabó IX,2,12; IX,2,14; IX,2,17.
* ↑ Estrabó IX,2,18.
* ↑ Homero, Ilíada, edición de José García Blanco y Luis M. Macía Aparicio p.132, notas complementarias, Madrid: CSIC, 1991.
* ↑ Ilíada, FBM, Traducció de Montserrat Ros, nota 53, pàgina 73, de Joan Alberich i Mariné
* ↑ Joachim Latacz, Troya y Homero pp.332-333, Barcelona: Destino (2003), ISBN 84-233-3487-2

## Bibliografia

* Homer; Ros i Ribas, Montserrat (trad.); Alberich i Mariné, Joan (notes). «Cant II (catàleg de les naus)». A: Ilíada. Vol. I. Barcelona: Fundació Bernat Metge, 2005, pàgs. 73 a 92. ISBN 9788472258570 [Consulta: 8 octubre 2017].
# Hélder Costa

Hélder Costa (Grândola, 1939) és un dramaturg i director de teatre portuguès. És el director de la companyia de teatre A Barraca, establerta al Teatro Cinearte de Lisboa i que va ser premiada per la UNESCO el 1992. Format a París, Costa ha portat les seves obres a Dinamarca, Anglaterra, Bèlgica, França, Romania, Bolívia, Brasil, Espanya i Mèxic. O Príncipe de Spandau, sobre el suïcidi de Rudolf Hess, és una de les peces més conegudes.

## Referències

* ↑ Article and interview (Portuguese) with photo
* ↑ Michel Corvin Anthologie critique des auteurs dramatiques européens (1945-2000) 2007 Page 114 "... critique de l'histoire du Portugal : Arraia miûda, de Jaime Gralheiro (né en 1939), ou D. Joâo V, de Helder Costa (né en 1939); "
* ↑ Dedalus, published by Associação Portuguesa de Literatura Comparada - 1991 p.72 "... foram apresentadas ao público imigrante português as peças Aj espingardas da Mãe Carrar, A excepção e a regra e A Mãe, por actores não profissionais, dirigidos, no caso da segunda peça, por Hélder Costa [n. 1939]44...."
* ↑ Portuguese Studies Review - Volumes 1 à 2 - International Conference Group on Portugal - 1991 p.68 "A new group of playwrights began writing or perfected their writing skills in part through association with theater companies: Helder Costa (b. 1939)..."
* ↑ Hélder Costa, Maria do Céu Guerra, A Barraca 25 anos 2000
* ↑ «Trenta personalitats internacionals viuran la Via Lliure en primera persona». VilaWeb, 02-09-2015.
# Hédé-Bazouges

Hédé-Bazouges (en bretó Hazhoù-Bazeleg, en gal·ló Hédoe) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.711 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.560 | 1.555 | 1.432 | 1.422 | 1.500 | 1.822 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2005 | Roger Lelièvre | |
| 2005- | Janine Feudé | |

## Enllaços externs

* Història de Hédé
# Elamita

«Elamita» té aquests significats:
* Elamita, persona d'Elam.
* Elamites, aplicat a la gent del regne d'Elam.
* Regne d'Elam, regne de la part sud-oest de l'actual Iran.
* Civilització protoelamita, període històric.
* Llengua elamita, llengua parlada a Elam i regions veïnes, coneguda pels textos trobats a Susa i altres llocs entre el 2400 i el 300 aC.
** Elamita lineal, sistema d'escriptura de la llengua elamita.
** Elamita cuneïforme, sistema d'escriptura de la llengua elamita.
* Religió elamita
# Eluhtum

Eluhtum fou una ciutat estat de Mesopotàmia situada al lloc de la moderna Mardin. Els seus habitants són esmentats a les tauletes de Mari com eluhteus.
La seva història no és coneguda més que algun episodi al segle xviii aC quan se l'esmenta a les tauletes. Llavors estava governada per un rei de nom Shukru-Teshub (Šukru-Tešub) del qual se sap que va disputar el domini sobre el regne d'Amaz amb el general (després rei) Himdiya, fill d'Atamrum d'Allahad i Andarig.

## Referències

* Thoughts of Zimri-Lim
# Elulaios

Elulaios o també Luli va ser rei de la ciutat fenícia de Tir, possiblement de l'any 729 aC al 694 aC. Durant el seu regnat, Tir va perdre el que li quedava de poder davant d'Assíria.
Durant el seu regnat va tenir diversos enfrontaments amb els reis assiris. Tir era una ciutat tributària, però Elulaios es va revoltar més d'una vegada contra l'imperi. Des de l'any 724 aC fins al 720 aC, la ciutat de Tir va ser assetjada, i el rei Salmanassar V va bloquejar el port. Durant el regnat de Sargon II els assiris havien ocupat Xipre, però després de la mort d'aquest rei, l'any 705 aC Elulaios va recuperar les possessions que Tir tenia a l'illa. L'any 701 aC, després d'una altra revolta, Sennàquerib va obligar Elulaios a refugiar-se a Xipre. Tir va perdre el control que tenia sobre Sidó i Acre, i va conservar només la ciutat i les colònies. Segurament Sennàquerib no va conquerir la ciutat, i Elulaios es va mantenir com a rei de Tir fins a la seva mort. Quan Elulaios va morir, Tir va ser governat per un seguit de reis-governadors pro-assiris.

## Referències

* ↑ Elayi, Josette. Histoire de la Phénicie. París: Perrin, 2018, p. 173-175. ISBN 9782262074463.
* ↑ Moscati, Sabatino. Les Phéniciens. Verviers: Marabout, 1983, p. 39-40. ISBN 9782501003544.
# Holoproteïna

Una holoproteïna o proteïna simple és una proteïna que només té aminoàcids en la seva composició, en contraposició a una heteroproteïna o proteïna conjugada.

## Classificació

Les holoproteïnes es classifiquen en:

### Globulars

* Protamines. Són petites proteïnes riques en arginina i lisina, bàsiques.
* histones. Són bàsiques, però de pes molecular un poc més granr. Constitueixen junt als àcids nucleics els cromosomes
* albúmines. Presenten tots els aminoàcids però el contingut en glicina és escàs.
* Globulines. Poden unir-se a glúcids.

### Fibroses

Són proteïnes filamentoses o laminars, caracteritzades per tenir una relació entre la longitud i el seu diàmetre major de 10:1.
* Insolubles o escleroproteïnes. Destaquen:
** Alfa-queratina.
** Beta-queratina.
** Col·lagen.
** Elastina.
* Solubles.
** Fibrinògen.
** Miosina i actina.

## Referències

* ↑ Universitat de Salamanca. «Holoproteína». Diccionario médico-biológico, histórico y etimológico. Arxivat de l'original el 2015-01-08. [Consulta: 24 juny 2012].
# Holotip

Un holotip és un dels diversos tipus nomenclaturals. Un tipus és el que dona nom a un tàxon. Un holotip és un únic exemplar físic (o il·lustració) d'un organisme, que se sap que va ser utilitzat quan l'espècie (o tàxon de rang inferior) va ser formalment descrit. Pot ser o bé un únic exemplar o un d'entre alguns exemplars, però se l'ha de designar explícitament com a holotip.
Per exemple, l'holotip de la papallona Plebejus idas longinus es troba al Museu de Zoologia Comparativa de la Universitat Harvard, i l'holotip del mamífer extint Cimolodon es troba a la Universitat d'Alberta.
Un holotip no ha de ser necessàriament «típic» d'aquell tàxon, tot i que preferiblement ho hauria de ser. A vegades l'holotip es redueix a un fragment d'un organisme, per exemple en el cas d'un fòssil. L'holotip de Pelorosaurus humerocristatus, un gran dinosaure herbívor del Juràssic inferior, és un os fòssil de la cama emmagatzemat al Museu d'Història Natural de Londres. Encara que posteriorment es trobi un espècimen més complet o en millors condicions, l'holotip anterior es manté.
Si no es disposa d'un holotip (p.e. s'ha perdut) es pot seleccionar un altre tipus, entre tota una gamma de diferents tipus de tipus, depenent del cas. Tingueu en compte que a la ICN i a la ICZN les definicions de tipus són similar en la intenció però no idèntiques en la terminologia o en el concepte subjacent.
# Vilomara

Vilomara és una masia del municipi de Castellgalí (Bages) inclosa en l'Inventari del Patrimoni Arquitectònic de Catalunya.

## Descripció

Masia de grans dimensions en la que s'aprecien diferents parts de diferents èpoques (obertures d'arc de mig punt tapiades), encara que la disposició general de l'habitatge respon a una gran reforma del S.XIX. És de planta baixa, pis i golfes. Elements a destacar són: a la planta baixa els corrals amb volta apuntada de pedra i bigues de fusta. A la primera planta el paviment de lloses de pedra, un petit oratori i la gran quantitat d'habitacions existent demostren la importància de la casa. A l'exterior tant les llindes com els brancals i ampits d'obertures són de pedra. A la planta baixa, a la façana de llevant hi ha un espai obert amb un gran arc de mig punt on s'hi guarda una premsa i hi ha una cisterna. El ràfec de la coberta és de pedra i la canal de teules vidrades de color verd. Té cossos annexes.

## Història

Hi ha diverses dates inscrites. A la dovella de la porta s'hi llegeix "1806"; en una llinda de balcó, 1806; en la paret del primer pis, 183, i en una llinda de la façana lateral, 1843.

## Referències

* ↑ «Vilomara». Gran Enciclopèdia Catalana. Barcelona: Grup Enciclopèdia Catalana.
* 1 2 3 «Vilomara». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 novembre 2015].